10 moet-lees-stories: Dinsdag 13 April 2021 | Netwerk24
Hiermee die 10 moet-lees-stories op Dinsdag 13 April 2021.
1. J&J in VSA gestaak; SA bespreek kwessie gou
Die toediening van Johnson & Johnson (J&J) se entstof in Suid-Afrika kan dalk tydelik opgeskort word ná 'n soortgelyke aanbeveling in die VSA weens enkele gevalle van die vorming van bloedklonte wat glo met die entstof verbind kan word. Suid-Afrika se Covid-19-inentingsprogram maak hoofsaaklik staat op die entstowwe van J&J en Pfizer-BioNTech, waarvan miljoene dosisse in die volgende paar maande verwag word.
2. KYK: Meisie dood 'nadat sy by spogskool geboelie is'
3. Zuma moet hofgeld van R16 m. terugbetaal
Oudpres. Jacob Zuma moet die meer as R16 miljoen wat die regering tot dusver vir sy verdediging in die korrupsieverwante hofsaak betaal het, terugbetaal. Zuma het Dinsdag dié jongste bloutjie geloop toe die appèlhof in Bloemfontein sy aansoek om verlof tot appèl teen die uitspraak van die hooggeregshof in Pretoria met koste van die hand gewys het.
4. Ace-brief kan spanning in ANC vererger
Die name van alle ANC-leiers en -lede wat van korrupsie en ander ernstige misdade aangekla word, moet teen Donderdag by die ANC se hoofkantoor wees. Ace Magashule, die ANC se sekretaris-generaal, wat binne 30 dae sy pos moet ontruim omdat hy op aanklagte van korrupsie, geldwassery en bedrog tereg staan, het egter 'n kinkel by die sage gevoeg.
5. Dudu Myeni mag nooit weer 'n direkteur wees
6. Voëlgriep: Bedryf op hete kole oor of dit H5N8 is
Die hele pluimveebedryf is op hete kole oor 'n uitbreking van voëlgriep in Gauteng. Toetse wat tans by die Onderstepoort- veeartsenykundige instituut gedoen word, sal teen Woensdag bekend gemaak word en bepaal of dit die uiters aansteeklike H5N8- virus is wat pluimvee en wilde voëls by die miljoene kan afmaai.
7. Baie vrae oor sluiting van Absa se geldmarkfonds
Nie almal is oortuig van die rede wat Absa aanvoer vir die besluit om die Absa Money Market Fund (AMMF), wat meer as R80 miljard onder bestuur het, te sluit nie. Dié effektetrust is die grootste geldmarkfonds in die land en een van die grootste effektetrusts in geheel.
8. Wêreld se grootste konyn gesteel
'n Enorme konyn, wat bekendheid verwerf het as die grootste ter wêreld, is by sy eienaar se huis in Worcestershire in Brittanje gesteel. The Guardian berig dat die polisie vermoed dat die 129 cm lange konyn, genaamd Darius, Saterdagaand uit sy hok gesteel is.
9. EKSKLUSIEF: Ontmoet prof. Abdool Karim se opvolger
10. Vrou nog in waakeenheid ná 28 uur in wrak
Die jong vrou van Mbombela in Mpumalanga wat ná 'n ongeluk 28 uur in 'n motorwrak vasgekeer was, sal minstens nog 'n week in die waakeenheid van die Mediclinic in die stad behandel word. Selanna Biggs (19) het Dinsdagmiddag 'n operasie aan haar gebreekte linkerfemur ondergaan.